देश- विदेश में ख्यात 11वीं शताब्दी के ढोलकल गणेश दर्शन के साथ इस बार ट्रेकिंग का भी आनंद लोग लेंगे। इतना ही नहीं हेरिटेज वॉक के साथ पहाड़ी के नीचे रात भी गुजारी जा सकती है। जिला प्रशासन और स्थानीय युवाओं के सहयोग से श्रद्धालु और पर्यटकों को मुहैया कराई जाएगी। इस बार गणेश चतुर्थी पर यहां युवाओं का दल ट्रेकिंग भी करेगा। बताया गया कि 13 से 21 सितंबर के बीच ढोलकल पहाड़ी के नीचे स्थानीय युवा गाइड चाय- नाश्ते और भोजन के साथ रात ठहरने की सुविधा भी मुहैया करा रहे हैं।